****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-13

Murter, 5. prosinca 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog Odluke o određivanju pravnih osoba od interesa za sustav civilne zaštite na području Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina, dipl. oec.

Na temelju članka 17. stavka 1. točke 3. Zakona o sustavu civilne zaštite („Narodne novine“, broj NN 82/15, 118/18, 31/20, 20/21, 114/22) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) uz prethodnu suglasnost Ministarstva unutarnjih poslova, Ravnateljstva civilne zaštite, Područne službe civilne zaštite Šibenik (KLASA: 240-05/25-04/22, URBROJ: 511-01-370-25-2 od 26. studenog 2025. godine) Općinsko vijeće Općine Murter-Kornati na \_\_\_\_\_ sjednici od \_\_\_\_\_\_\_\_\_\_\_\_\_ godine, donosi

**ODLUKU**

**o određivanju pravnih osoba od interesa za sustav civilne zaštite na području**

**Općine Murter-Kornati**

**Članak 1.**

Ovom Odlukom određuju se pravne osobe od interesa za sustav civilne zaštite na području Općine Murter-Kornati, s ciljem sudjelovanja u aktivnostima i mjerama radi: smanjenja rizika od katastrofa, pružanja brzog odgovora na prijetnje i opasnosti, ublažavanja i otklanjanja posljedica katastrofa i velikih nesreća i utvrđuju njihovi kapaciteti.

**Članak 2.**

Pravne osobe od interesa za sustav civilne zaštite Općine Murter-Kornati su one pravne osobe koje su svojim proizvodnim, uslužnim, materijalnim, ljudskim i drugim resursima značajni nositelji tih djelatnosti na području Općine Murter-Kornati.

Pravne osobe čine operativnu snagu sustava civilne zaštite, koje uz ostale operativne snage (stožer civilne zaštite, operativne snage vatrogastva, povjerenici civilne zaštite, koordinatore na lokaciji) te ostale sudionike iz sustava civilne zaštite, sudjeluju kao nositelji posebnih zadaća.

**Članak 3.**

Pravne osobe od interesa za sustav civilne zaštite na području Općine Murter-Kornati su:

-Murtela d.o.o. za komunalne djelatnosti

- Osnovna škola „Murterski škoji“

- Javna ustanova „Nacionalni park Kornati“.

**Članak 4.**

Pravne osobe iz članka 3. ove Odluke obvezuju se izraditi svoje operativne planove civilne zaštite u kojem se razrađuje tko će provesti zadaće prije, za vrijeme ili neposredno nakon velike nesreće i katastrofe, s kojim resursima, te tko je za organiziranje snaga i provođenje zadaća odgovoran.

Operativne planove svaka pravna osoba iz prethodnog stavka obaveza je dostaviti Općini Murter-Kornati u roku od mjesec dana zaprimanja ove Odluke, te nakon svake promjene.

**Članak 5.**

Donošenjem ove Odluke prestaje važiti Odluka o određivanju pravnih osoba od interesa za sustav civilne zaštite Općine Murter-Kornati („Službeni vjesnik Šibensko-kninske županije“, broj 1/17, „Službeni glasnik Općine Murter-Kornati“, broj 5/18).

**Članak 6.**

Ova Odluka stupa na snagu osmog dana od dana objave u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednik

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: . Zakon o sustavu civilne zaštite („Narodne novine“, broj NN 82/15, 118/18, 31/20, 20/21, 114/22)

Pravne osobe od interesa za sustav civilne zaštite Općine Murter-Kornati su one pravne osobe koje su svojim proizvodnim, uslužnim, materijalnim, ljudskim i drugim resursima značajni nositelji tih djelatnosti na području Općine. Pravne osobe čine operativnu snagu sustava civilne zaštite, koje uz ostale operativne snage (stožer civilne zaštite, operativne snage vatrogastva, povjerenike civilne zaštite, koordinatore na lokaciji i sl.) te ostale sudionike iz sustava civilne zaštite sudjeluju kao nositelji posebnih zadaća. U obvezi su izraditi operativni plan.

****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 240-01/25-1/03

URBROJ: 2182-18-03/1-25-1

Murter, 17. studenog 2025.

RAVNATELJSTVO CIVILNE ZAŠTITE

PODRUČNI URED CIVILNE ZAŠTITE SPLIT

SLUŽBA CIVILNE ZAŠTITE ŠIBENIK

Velimira Škorpika 5, Šibenik

e-mail: [islavica@mup.hr](mailto:islavica@mup.hr)

PREDMET: Prijedlog Odluke o određivanju pravnih osoba od interesa za sustav civilne zaštite Općine

Murter-Kornati – suglasnost, traži se

Poštovani,

sukladno odredbama Zakona o sustavu civilne zaštite (NN, NN 82/15, 118/18, 31/20, 20/21, 114/22) dostavljamo Vam prijedlog Odluke o određivanju pravnih osoba od interesa za sustav civilne zaštite Općine Murter-Kornati na suglasnost.

Općina Murter-Kornati trenutno izrađuje novu Procjenu rizika od velikih nesreća te je ažuriranje odnosno izrada nove Odluke o određivanju pravnih osoba od interesa za sustav civilne zaštite nužno potrebna.

S poštovanjem,

Općinski načelnik

Šime Ježina, dipl. oec.