****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-14

Murter, 5. prosinca 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog Analize stanja sustava civilne zaštite na području Općine Murter-Kornati za 2025. godinu i godišnji plan razvoja sustava civilne zaštite za 2026. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina, dipl. oec.

Na temelju članka 17. stavka 1. točke 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) a u vezi sa člankom 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) Općinsko vijeće Općine Murter-Kornati na \_\_\_\_ sjednici od \_\_\_\_\_\_\_\_\_\_\_\_\_\_ godine, donosi

**ANALIZU**

**stanja sustava civilne zaštite na području Općine Murter-Kornati za 2025. godinu i godišnji plan razvoja sustava civilne zaštite za 2026. godinu**

1. UVOD

Zakonom o sustavu civilne zaštite („Narodne novine“, br. 82/15, 118/18, 31/20, 21/21, 114/22), određeno je da sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja stanovništva, materijalnih i kulturnih dobara i okoliša od posljedica prirodnih, tehničko-tehnoloških velikih nesreća i katastrofa.

Sustav zaštite i spašavanja je oblik pripreme i sudjelovanja sudionika zaštite i spašavanja u slučaju nastanka katastrofe i velike nesreće, te ustroj, priprema i sudjelovanje operativnih snaga zaštite i spašavanja u prevenciji, reagiranju na nastale katastrofe i otklanjanju njihovih mogućih posljedica.

Člankom 17. stavkom 1. Zakona o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava.

Općina Murter-Kornati, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Na području Općine Murter-Kornati ukupne snage i potencijale za zaštitu i spašavanje čine:

* operativne snage zaštite i spašavanja,
* pravne osobe od interesa za zaštitu i spašavanje.

Operativne snage sustava civilne zaštite Općine Murter-Kornati su:

1. Stožer civilne zaštite Općine Murter-Kornati s 11 članova
2. Postrojba civilne zaštite s 18 članova.

Pravne osobe od interesa za sustav civilne zaštite su:

* Trgovačko društvo „Murtela“ d.o.o., za komunalne djelatnosti
* Osnovna škola „Murterski škoji“
* Poljoprivredna zadruga „Kornati“.

Tijekom 2025. godine, iz sustava civilne zaštite i zaštite od požara usvojeni su sljedeći akti:

- Odluka o izmjeni Odluke o osnivanju Stožera civilne zaštite Općine Murter-Kornati („Službeni glasnik Općine Murter-Kornati“, broj 2/25,

- Plan vježbi civilne zaštite za 2025. godinu (Službeni glasnik Općine Murter-Kornati“, broj 3/25),

- Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova („Službeni glasnik Općine Murter-Kornati“, broj 3/25),

- Plan motriteljsko-dojavne službe („Službeni glasnik Općine Murter-Kornati“, broj 3/25),

- Plan aktivnog uključenja svih subjekata zaštite od požara za 2025. godinu („Službeni glasnik Općine Murter-Kornati“, broj 3/25),

- Izvješće o stanju zaštite od požara i provedbe Plana unaprjeđenja zaštite od požara na području Općine Murter-Kornati, kao i zaključak o njihovom prihvaćanju („Službeni glasnik Općine Murter-Kornati“, broj 4/25),

- Smjernice za organizaciju i razvoj sustava civilne zaštite za razdoblje od 2025. – 2028. godine („Službeni glasnik Općine Murter-Kornati“, broj 7/25),

- Odluka o osnivanju Stožera civilne zaštite za područje Općine Murter-Kornati („Službeni glasnik Općine Murter-Kornati“, broj 6/25),

- Odluka o visini naknade za dobrovoljne vatrogasce koji sudjeluju u vatrogasnim intervencijama na području Općine Murter-Kornati („Službeni glasnik Općine Murter-Kornati“, broj 8/25).

STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE

1. PROCJENA UGROŽENOSTI OD POŽARA I PLAN ZAŠTITE OD POŽARA

.

Temeljem članka 13. stavka 7. Zakona o zaštiti od požara (NN, 92/2010, 114/22) određeno je da jedinice lokalne samouprave usklađuju Procjenu ugroženosti i Plan zaštite od požara s novonastalim uvjetima najmanje jednom u roku od pet godina.

Kako je DVD Murter-Kornati ugašen, tijekom 2024. godine izrađena je zajednička Procjena ugroženosti od požara i tehnoloških eksplozija Općine Tisno i Općine Murter-Kornati.

Procjenu ugroženosti od požara i tehnoloških eksplozija i Plan zaštite od požara za Općinu Tisno i Općinu Murter-Kornati izradila je tvrtka IN konzalting d.o.o. za poslovne usluge, Baranjska 18, 35000 Slavonski Brod.

Na navedene elaborate dobiveno je mišljenje Vatrogasne zajednice Šibensko-kninske županije kojima je potvrđeno da su navedeni elaborati izrađeni sukladno stanju na terenu i važećim propisima i vatrogasne struke (KLASA: 245-01/24-01/01, URBROJ: 2182-1-56-01-24-1 od 15. veljače 2024. godine) te mišljenje Ministarstvo unutarnjih poslova, Ravnateljstva civilne zaštite, područnog ureda civilne zaštite Split, Službe civilne zaštite Šibenik kojim se potvrđuje da su predmetna Procjena ugroženosti od požara i tehnoloških eksplozija za Općinu Murter-Kornati i Općinu Tisno i Plan zaštite od požara za Općinu Murter-Kornati i Općinu Tisno izrađeni sukladno Pravilniku o izradi procjene ugroženosti od požara i tehnološke eksplozije (NN, broj 35/94, 110/05, 28/10) i Pravilniku o planu zaštite od požara (NN, broj 51/12) (KLASA: 245-02/24-11/146, URBROJ: 511-01-370-24-2 od 5. travnja 2024. godine.

Općinsko vijeće Općine Murter-Kornati na 22. sjednici od 11. srpnja 2024. godine donijelo je Odluku o donošenju Procjene ugroženosti od požara i tehnoloških eksplozija i Plana zaštite od požara za područje Općine Murter-Kornati i Općine Tisno („Službeni glasnik Općine Murter-Kornati“, broj 11/24).

Procjena se redovno donosi svakih pet godina a i prije ukoliko dođe do bitnih promjena glede organizacije i funkcioniranja vatrogasnih snaga.

1. PROCJENA RIZIKA OD VELIKIH NESREĆA ZA PODRUČJE OPĆINE MURTER-KORNATI

Općinsko vijeće Općine Murter-Kornati na 13. sjednici od 29. lipnja 2018. godine donijelo je Odluku o donošenju Procjene rizika od velikih nesreća za Općinu Murter-Kornati. Tijekom izrade Procjene rizika angažirana je tvrtka „DLS“ d.o.o., iz Rijeke, ovlaštenik za prvu grupu stručnih poslova u području planiranja civilne zaštite, i to u svojstvu konzultanta. Procjena se donosi svake tri godine pa je tvrtka „DLS“ d.o.o. započela izradu revizije Procjene. Tijekom 2022. godine dovršena je izrada nove revizije Procjene rizika a za koju je Općinsko vijeće Općine Murter-Kornati na 8. sjednici od održanoj 25. svibnja 2022. godine donijelo Odluku o donošenju revizije Procjene rizika od velikih nesreća za područje Općine Murter-Kornati („Službeni glasnik Općine Murter-Kornati“, broj 4/22).

Tijekom 2025. godine započela je izrada nove Procjene rizika od velikih nesreća za područje Općine Murter-Kornati. Procjenu izrađuje tvrtka „DLS“ d.o.o. iz Rijeke.

1. PLAN DJELOVANJA CIVILNE ZAŠTITE OPĆINE MURTER-KORNATI

U ožujku 2019. godine ovlašteni izrađivač „DLS“ d.o.o. Rijeka izradio je Plan djelovanja civilne zaštite Općine Murter-Kornati. 1.travnja 2019. godine općinski načelnik donio je Odluku o donošenju Plana djelovanja civilne zaštite Općine Murter-Kornati („Službeni glasnik Općine Murter-Kornati“, broj 5/19).

Plan djelovanja civilne zaštite donosi se također za trogodišnje razdoblje a izrađuje su usporedno sa izradom Procjene rizika od velikih nesreća. Sukladno izradi Revizije Procjene rizika od velikih nesreća za područje Općine Murter-Kornati tijekom 2022. godine donesena je revizija Plana djelovanja civilne zaštite Općine Murter-Kornati. Općinski načelnik je dana 29. lipnja 2022. godine donio Odluku o donošenju revizije Plana djelovanja civilne zaštite Općine Murter-Kornati („Službeni glasnik Općine Murter-Kornati“, broj 5/22).

U 2025. godini pristupilo se izradi i novog Plana djelovanja civilne zaštite Općine Murter-Kornati a kojeg izrađuje ovlaštena tvrtka „DLS“ d.o.o. iz Rijeke.

1. STOŽER CIVILNE ZAŠTITE

Stožer civilne zaštite je stručno, operativno i koordinativno tijelo koje provodi mjere i aktivnosti civilne zaštite sukladno odredbama Zakona o sustavu civilne zaštite i propisa donesenih za njegovu provedbu te Planu djelovanja civilne zaštite. Stožer operativno prati i koordinira mjere i aktivnosti sustava civilne zaštite radi spašavanja ljudi i materijalnih dobara na području Općine Murter-Kornati.

Nakon provedbe lokalnih izbora u svibnju i lipnju 2025. godine, a sukladno Pravilniku o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19, 17/20) općinski načelnik je dana 15. srpnja 2025. godine donio Odluku o osnivanju Stožera civilne zaštite za područje Općine Murter-Kornati („Službeni glasnik Općine Murter-Kornati“ br. 8/25), kao stručnog, operativnog i koordinativnog tijela za provođenje mjera i aktivnosti civilne zaštite na području Općine Murter-Kornati u velikim nesrećama i katastrofama.

Stožer broji 11 članova.

Pravilnikom o vođenju evidencija pripadnika operativnih snaga sustava civilne zaštite („Narodne novine“, broj 75/16) propisuje se vođenje evidencije osobnih podataka za operativne snage civilne zaštite. Općina Murter-Kornati je ustrojila navedene evidencije.

Tablica 1. Članovi Stožera civilne zaštite Općine Murter-Kornati

|  |  |  |  |
| --- | --- | --- | --- |
| Red.  br. | Član stožera  (ime i prezime) | Dužnost u Stožeru | Dužnost  (u općini, pravnoj osobi/udruzi) |
| 1. | Šime Ježina | Načelnik Stožera | Načelnik Općine Murter-Kornati |
| 2. | Mate Lovrić | Zamjenik načelnika Stožera | Viši referent za poslove pomorskog i komunalnog redarstva u Jedinstvenom upravnom odjelu Općine Murter-Kornati |
| 3. | Petar Ježina | Član | Direktor trgovačkog društva „Murtela“ d.o.o. za komunalne djelatnosti |
| 4. | Katarina Slavica | Član | Predstavnik Javne ustanove Nacionalni park Kornati |
| 5. | Marko Mikulandra | Član | Predstavnik Gradskog društva Crvenog križa Šibenik |
| 6. | Ivona Slavica | Član | Predstavnik Ravnateljstva civilne zaštite, Područnog ureda civilne zaštite Split, Služba civilne zaštite Šibenik |
| 7. | Leo Lušić | Član | Predstavnik Hrvatske gorske službe spašavanja |
| 8. | Kašmir Huseinović | Član | Doktor obiteljske medicine |
| 9. | Petar Dražić | Član | Predstavnik Policijske postaje Vodice |
| 10. | Tome Belakušić | Član | Zapovjednik DVD Tisno |
| 11. | Marko Kovačev | Član | Predstavnik udruge Ronilački klub Murter-Kornati |

Stari članovi Stožera prošli su Program osposobljavanja stožera civilne zaštite jedinica lokalne i područne (regionalne) samouprave, dok će novi članovi Program odraditi krajem 2025. te u 2026. godini.

U 2025. godini održana je jedna sjednica Stožera civilne zaštite Općine Murter-Kornati i to 19. ožujka 2025. godine.

Na području Općine Murter-Kornati u 2025. godini nije provedena vježba civilne zaštite.

1. POSTROJBA CIVILNE ZAŠTITE

Općinsko vijeće Općine Murter-Kornati na 5. sjednici od 28. rujna 2017. godine donijelo je Odluku o osnivanju Postrojbe civilne zaštite opće namjene Općine Murter-Kornati. Postrojbu civilne zaštite čini upravljačka skupina i operativna skupina. Upravljačka skupina se sastoji od dva pripadnika a svaka operativna skupina sastoji se od osam do deset pripadnika. Dana 16. ožujka 2020. godine načelnik Općine Murter-Kornati donio je Odluku o imenovanju pripadnika Postrojbe civilne zaštite opće namjene Općine Murter-Kornati.

1. POVJERENICI CIVILNE ZAŠTITE

Općinski načelnik dana 14. prosinca 2017. godine donio je Odluku o imenovanju povjerenika i zamjenika povjerenika civilne zaštite Općine Murter-Kornati. Za Povjerenika imenovan je Petar Ježina a za zamjenika Jure Mudronja. Nadzorom sustava civilne zaštite izvršenom dana 12. studenog 2025. od strane Ravnateljstva civilne zaštite, Područne službe civilne zaštite Šibenik, Odjela za inspekciju utvrđeno je da je potrebno donijeti novu Odluku o imenovanju 6 povjerenika i 6 zamjenika povjerenika civilne zaštite Općine Murter-Kornati.

1. PRAVNE OSOBE OD INTERESA ZA SUSTAV CIVILNE ZAŠTITE

Općinsko vijeće Općine Murter-Kornati na 6. sjednici od 23. prosinca 2016. godine donijelo je Odluku o određivanju pravnih osoba od interesa za sustav civilne zaštite Općine Murter-Kornati. Općinsko vijeće Općine Murter-Kornati na 13. sjednici dana 29. lipnja 2018. godine donijelo je Odluku o izmjeni Odluke o određivanju pravnih osoba od interesa za sustav civilne zaštite Općine Murter-Kornati. Sukladno navedenim odlukama pravne osobe od interesa za sustav civilne zaštite su:

* Trgovačko društvo „Murtela“ d.o.o., za komunalne djelatnosti
* Osnovna škola „Murterski škoji“
* Poljoprivredna zadruga „Kornati“.

Kako je u tijeku izrada nove Procjene rizika od velikih nesreća za područje Općine Murter-Kornati izrađen je prijedlog nove Odluke o određivanju pravnih osoba od interesa za sustav civilne zaštite Općine Murter-Kornati te je prijedlog navedene Odluke ishodovana suglasnost Ministarstva unutarnjih poslova, Ravnateljstva civilne zaštite, Područne službe civilne zaštite Šibenik (KLASA: 240-05/25-04/22, URBROJ: 511-01-370-25-2 od 26. studenog 2025. godine).

1. VATROGASTVO

Vatrogasne snage Općine Murter-Kornati čine:

* DVD Tisno

Tijekom 2025. godine za potrebe DVD-a Tisno u proračunu Općine Murter-Kornati bilo je izdvojeno ukupno 84.430,00 eura.

**ZAKLJUČAK**

Analizirajući utvrđene organizirane snage zaštite i spašavanja procjenjuje se da je neophodan daljnji razvoj i unapređenje mogućnosti djelovanja svih subjekata zaštite i spašavanja, uz osiguravanje sredstava za njihovo dodatno opremanje sukladno Procjeni rizika i Planu djelovanja civilne zaštite, razvojnim programima, te dosadašnjem iskustvu funkcioniranja Civilne zaštite Općine Murter-Kornati.

1. **GODIŠNJI PLAN RAZVOJA SUSTAVA CIVILNE ZAŠTITE ZA 2026. GODINU**

Na temelju Analize stanja sustava civilne zaštite za 2025. godinu i Smjernica za organizaciju i razvoj sustava civilne zaštite za vremensko razdoblje od 2025. – 208. godine donosi se Godišnji plan razvoja sustava civilne zaštite na području Općine Murter-Kornati za 2026. godinu s financijskim učincima za trogodišnje razdoblje.

Godišnji plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja.

Godišnjim planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje.

U tablici 1. dan je prikaz aktivnosti sustava civilne zaštite za narednu 2026. godinu.

Prema Zakonu o sustavu civilne zaštite („Narodne novine“, broj 82/15, 118/18, 31/20, 20/21, 114/22) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Shodno tome, u tablici 2. dana je projekcija sustava civilne zaštite s financijskim učincima za trogodišnje razdoblje (2026 . – 2028. godine).

Tablica 1. Aktivnosti sustava civilne zaštite za narednu 2026. godinu

|  |  |  |  |  |
| --- | --- | --- | --- | --- |
| AKTIVNOSTI | ROKOVI IZVRŠENJA | NOSITELJ | SURADNJA | NAPOMENA |
| Izrada Procjene rizika od velikih nesreća | Izrada min. jednom u 3 godine | Općinsko vijeće na prijedlog načelnika | Ovlaštena pravna osoba u svojstvu konzultanta | / |
| Izrada Plana djelovanja civilne zaštite | 6 mjeseci od donošenja Procjene rizika od velikih nesreća | Načelnik | Ovlaštena pravna osoba | / |
| Plan djelovanja u području prirodnih nepogoda za 2026. godinu | Prosinac 2025. godine | Općinsko vijeće | / | / |
| Izrada Plana vježbi civilne zaštite za 2026. godinu | Prosinac 2025. godine | Načelnik | Stožer CZ | / |
| Izrada elaborata za vježbu civilne zaštite | 30 dana prije održavanja vježbe | Upravljačka skupina | Stožer CZ i Načelnik | Sukladno članku 8. Pravilnika o vrstama i načinu provođenja vježbi operativnih snaga sustava civilne zaštite (NN 49/16) |
| Izrada Analize stanja sustava civilne zaštite na području Općine za 2026. godinu | Prosinac 2025. godine | Općinsko vijeće | Jedinstveni upravni odjel |  |
| Izrada Godišnjeg plana razvoja za 2026. godinu s financijskim učincima za trogodišnje razdoblje | Prosinac 2025. godine | Općinsko vijeće | Jedinstveni upravni odjel |  |
| Odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava CZ | kontinuirano | Načelnik |  |  |
| Izraditi Izvješće o stanju zaštite od požara na području Općine za 2025. godinu | Ožujak 2026. godine | Općinsko vijeće |  |  |
| Postupati sukladno Planu operativne provedbe programa aktivnosti u provedbi posebnih mjera zaštite od požara od interesa za RH u 2026. godini | Lipanj 2026. godine | Općinsko vijeće/načelnik |  |  |
| Donijeti Odluku o ustrojavanju motriteljsko dojavne službe za 2026. godinu | Svibanj 2026. godine | Načelnik |  |  |
| Donijeti Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2026. godinu | Svibanj 2026. godine | Načelnik |  |  |
| Donijeti Plan unaprjeđenja zaštite od požara na području Općine za 2026. godinu | Svibanj 2026. godine | Načelnik |  |  |
| Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | kontinuirano | Načelnik |  | Sukladno Pravilniku o vođenju evidencija pripadnika operativnih snaga sustava civilne zaštite (NN, 75/16) |
| Sufinancirati programe i projekte za razvoj civilne zaštite | kontinuirano | Općinsko vijeće/Načelnik |  |  |
| Osiguranje uvjeta za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite | kontinuirano | Načelnik |  |  |
| Informiranje stanovništva s ciljem edukacije o pravilnom nepostupanju u slučaju katastrofa i velikih nesreća | kontinuirano | Načelnik |  |  |
| Redovito sazivanje sjednica Stožera CZ | kontinuirano | Načelnik CZ |  |  |

Tablica 2. Projekcija sustava civilne zaštite s financijskim učincima za trogodišnje razdoblje (2026. – 2028. godine)

|  |  |  |  |
| --- | --- | --- | --- |
| **CIVILNA ZAŠTITA** | **2026.** | **2027.** | **2028.** |
| **-** CRVENI KRIŽ  - HGSS  - Izrada planske dokumentacije  - Oprema  - Trošak organizacije vježbe civilne  zaštite | **14.800,00**  **4.000,00**  **3.500,00**  **1.000,00**  **2.000,00** | **15.000,00**  **4.000,00**  **-**  **1.000,00**  **2.000,00** | **15.000,00**  **4.000,00**  **-**  **1.000,00**  **2.000,00** |
| **PROTUPOŽARNA ZAŠTITA**  **-** DVD TISNO | **88.963,00** | **85.000,00** | **85.000,00** |
| **UKUPNO** | **114.263,00** | **107.000,00** | **107.000,00** |

**ZAKLJUČAK:**

Godišnji plan razvoja sustava civilne zaštite na području Općine Murter-Kornati za 2026. godinu s financijskim učincima za trogodišnje razdoblje bazira se na daljnjem kontinuiranom ulaganju u sustav civilne zaštite, a prije svega u operativne snage sustava civilne zaštite Općine Murter-Kornati.

Izradom potrebnih planskih dokumenata kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

Kontinuiranim ulaganjem i osposobljavanjem operativnih snaga sustava civilne zaštite i sudionika u civilnoj zaštiti potrebno je zadržati postojeći stupanj spremnosti i težiti unaprjeđenju.

Također, tijekom 2026. godine potrebno je jačati suradnju i koordinaciju svih sudionika sustava civilne zaštite na svim razinama, ne zanemarujući kontinuirano podizanje svijesti i odgovornosti svih građana Općine Murter-Kornati i njihovu ulogu u sustavu civilne zaštite kroz medijsko djelovanje, organiziranje vježbi i drugih sličnih aktivnosti.

Godišnja analiza stanja sustava civilne zaštite na području Općine Murter-Kornati u 2025. godini i Godišnji plan razvoja sustavne na području Općine Murter-Kornati za 2026. godinu objavit će se u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ AKTA: Načelnik Općine Murter-Kornati

IZVJESTITELJ: pročelnica JUO Općine Murter-Kornati

PRAVNA OSNOVA: Zakon o sustavu civilne zaštite (NN, 82/15, 118/18, 31/20, 20/21, 114/22)

Člankom 17. stavkom 1. Zakona o sustavu civilne zaštite (NN, 82/15, 118/18, 31/20, 20/21, 114/22) propisano je da predstavničko tijelo na prijedlog izvršnog tijela jedinica lokalne i područne (regionalne) samouprave, izvršava sljedeće zadatke:

(1) Predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– **u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine**

– donosi procjenu rizika od velikih nesreća

– donosi odluku o određivanju pravnih osoba od interesa za sustav civilne zaštite

– donosi odluku o osnivanju postrojbi civilne zaštite

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Procjena ugroženosti stanovništva, materijalnih i kulturnih dobara te okoliša od katastrofa i velikih nesreća na području Općine Murter-Kornati te Plan zaštite i spašavanja i Plan civilne zaštite Općine Murter-Kornati doneseni temeljem Zakona o zaštiti i spašavanju, ostaju na snazi do donošenja procjena i planova djelovanja civilne zaštite sukladno Zakonu o sustavu civilne zaštite.