****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-15

Murter, 5. prosinca 2025.

OPĆINSKO VIJEĆE

OPĆINE MURTER-KORNATI

n/p predsjednika

PREDMET: prijedlog Odluke o raspoređivanju sredstava za financiranje političkih stranaka i

nezavisnih vijećnika izabranih s liste grupe birača zastupljenih u Općinskom vijeću Općine Murter-Kornati za 2026. godinu

Poštovani,

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) utvrđuje se prijedlog Odluke oraspoređivanju sredstava za financiranje političkih stranaka i nezavisnih vijećnika izabranih s liste grupe birača zastupljenih u Općinskom vijeću Općine Murter-Kornati za 2026. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Načelnik

Šime Ježina, dipl.oec.

Na temelju članka 5. stavka 2. alineje 4., članka 9. i 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19) i članka 29. Statuta Općine Murter-Kornati („Službeni glasnik Općine Murter-Kornati“ broj 2/21, 10/25) Općinsko vijeće Općine Murter-Kornati na \_\_\_\_ sjednici od \_\_\_\_\_\_\_\_\_\_\_ godine, donosi

**O D L U K U**

**o raspoređivanju sredstava za financiranje političkih stranaka i nezavisnih vijećnika izabranih s liste grupe birača zastupljenih u Općinskom vijeću Općine Murter-Kornati za 2026. godinu**

**Članak 1.**

Ovom Odlukom raspoređuju se sredstva za financiranje političkih stranaka i nezavisnih vijećnika izabranih s liste grupe birača zastupljenih u Općinskom vijeću Općine Murter-Kornati za 2026. godinu, a koja su osigurana u Proračunu Općine Murter-Kornati za 2026. godinu.

**Članak 2.**

Sredstva se raspoređuju na način da se utvrđuje jednaki iznos sredstava za svakog člana u Općinskom vijeću Općine Murter-Kornati (u daljnjem tekstu: Općinskog vijeća) tako da pojedinoj političkoj stranci koja je bila predlagatelj liste ili nezavisnom vijećniku sa kandidacijske liste grupe birača pripadaju sredstva razmjerna broju dobivenih mjesta članova u Općinskom vijeću prema konačnim rezultatima izbora za članove Općinskog vijeća.

Za člana Općinskog vijeća podzastupljenog spola, političkim strankama, nezavisnim vijećnicima pripada i pravo na naknadu u visini od 10% iznosa.

**Članak 3.**

Za svakog člana Općinskog vijeća utvrđuje se godišnji iznos sredstava od 225,63 eura.

Za svakog člana Općinskog vijeća podzastupljenog spola utvrđuje se dodatno naknada u iznosu od 22,56 eura.

**Članak 4.**

Sredstva iz članka 3. ove Odluke doznačuje Jedinstveni upravni odjel Općine Murter-Kornati na žiro račun političke stranke odnosno na poseban račun nezavisnog vijećnika, člana Općinskog vijeća izabranog s liste grupe birača, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečna, u tom se tromjesečju isplaćuje iznos razmjeran broju dana trajanja mandata.

**Članak 5.**

Ova Odluka će se objaviti u „Službenom glasniku Općine Murter-Kornati“ a stupa na snagu 1. siječnja 2026. godine.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE

PREDLAGATELJ AKTA: općinski načelnik

IZVJESTITELJ: pročelnica JUO Općine Murter-Kornati

PRAVNA OSNOVA: Zakon o financiranju političkih aktivnosti, izborne promidžbe i referenduma (NN, 29/19, 98/19)

Zakonom o financiranju političkih aktivnosti, izborne promidžbe i referenduma (NN, 29/19, 98/19) člankom 5. stavkom 2. alinejom 4. propisano je da je za **sredstva za redovito godišnje financiranje političkih stranaka i nezavisnih vijećnika iz proračuna jedinica lokalne samouprave dužna osigurati jedinica lokalne samouprave u iznosu koji se određuje u proračunu jedinice lokalne samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 1.000,00 kn u predstavničkom tijelu jedinice samouprave koja ima do 3000 stanovnika.**

Člankom 9. stavkom 1. Zakona propisano je da **za svakog zastupnika odnosno člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10% iznosa predviđenog po svakom zastupniku odnosno članu predstavničkog tijela jedinice lokalne samouprave**. Stavkom 2. navedenog članka propisano je da podzastupljenost spola u smislu stavka 1. postoji ako je zastupljenost jednog spola u Hrvatskom saboru odnosno u predstavničkom tijelu jedinice samouprave niža od 40%. Trenutno u Općinskom vijeću je 3 muškarca i 6 žena što znači da žene nisu podzastupljene no ukoliko dođe do promjene navedenih omjera podzastupljenom spolu će se isplaćivati uvećani iznos.

Člankom 10. stavkom 3. propisano je da odluku o raspoređivanju sredstava iz proračuna jedinice samouprave prema članku 7. stavku 1. navedenog Zakona donosi predstavničko tijelo jedinice samouprave. Raspoređena sredstva doznačuju se na žiro račun političke stranke odnosno na poseban račun nezavisnog vijećnika iz članka 13. stavka 1. Zakona, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Dakle, Općina Murter-Kornati isplaćuje svim vijećnicima osim onim nezavisnim vijećnicima koji se odrekli ovog prava.

Slijedom iznijetog, predlaže se donošenje Odluke o raspoređivanju sredstava za financiranje političkih stranaka i članova izabranih s liste grupe birača zastupljenih u Općinskom vijeću Općine Murter-Kornati zastupljenih u Općinskom vijeću Općine Murter-Kornati za 2026. godinu, sukladno Zakonu o financiranju političkih aktivnosti, izborne promidžbe i referenduma.

(4) Odluku iz stavka 3. ovoga članka jedinica samouprave dužna je dostaviti Državnom izbornom povjerenstvu najkasnije u roku od 15 dana od dana stupanja na snagu te odluke, s naznakom broja i datuma objave službenog glasila u kojem je objavljena