****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-16

Murter, 5. prosinca 2025.

OPĆINSKO VIJEĆE

OPĆINE MURTER-KORNATI

n/p predsjednika

PREDMET: prijedlog Odluke o izmjenama i dopunama Odluke o porezima Općine Murter-Kornati

Poštovani,

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) utvrđuje se prijedlog Odluke oizmjenama i dopunama Odluke o porezima Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Načelnik

Šime Ježina, dipl.oec.

Na temelju članka 42. Zakona o lokalnim porezima („Narodne novine“, broj NN 115/16, 101/17, 114/22, 114/23, 152/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_\_\_ godine, donosi

**ODLUKU**

**o izmjenama i dopunama Odluke o porezima Općine Murter-Kornati**

**Članak 1.**

U Odluci o porezima Općine Murter-Kornati („Službeni glasnik Općine Murter-Kornati“, broj 12/23, 1/25) u članku 5. stavku 1. iznos od „*4.50 €/m2*“ mijenja se i glasi: „*7,00 €/m2*“.

**Članak 2.**

U članku 9. stavku 2. naslov točke 9*. „Za postavljanje:“* mijenja se i glasi: „*Početna naknada za postavljanje“:*

U članku 9. stavku 2. naslov točke 10. *„Za postavljanje sljedećih pokretnih naprava na javnoj površini,* *za sezonu, predsezonu, posezonu iznosi:“* mijenja se i glasi: *„Početna naknada za postavljanje sljedećih pokretnih naprava na javnoj površini, za sezonu, predsezonu, posezonu, iznosi:“*

**Članak 3.**

U članku 10. stavak 3. mijenja se i glasi:

*„Visina poreza utvrđena za korištenje javnih površina iz članka 9. stavka 2. točke 9. i 10., a koje se daju na korištenje putem natječaja, sukladno Planu korištenja javnih površina kojeg donosi općinski načelnik, smatraju se početnim porezom.“*

**Članak 4.**

Ova Odluka objaviti će se u „Službenom glasniku Općine Murter-Kornati“, i stupa na snagu 1. siječnja 2026. godine.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o lokalnim porezima (NN, NN 115/16, 101/17, 114/22, 114/23, 152/24)

Prijedlogom ove Odluke podiže se visina poreza na nekretnine sa 4,5 eura po m2 korisne površine na 7 eura po m2 korisne površine. Izmjenama Zakona o lokalnim porezima od (NN, 152/24) koji je stupio na snagu 1. siječnja 2025. godine Porez na nekretnine lokalni je porez čiji se prihod dijeli:

1. 80 % udio jedinice lokalne samouprave na čijem se području nekretnina nalazi

2. 20 % udio jedinice područne (regionalne) samouprave na čijem se području nekretnina nalazi.

U članku 9. Odluke o porezima uočen je nedostatak koji se odnosi na porez za korištenje javnih površina a koji se dodjeljuje putem natječaja na način da se iznosi navedeni u Odluci smatraju početnim porezom.