****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-18

Murter, 5. prosinca 2025.

OPĆINSKO VIJEĆE

OPĆINE MURTER-KORNATI

n/p predsjednika

PREDMET: Prijedlog Odluke o izmjeni Odluke o plaći i drugim pravima načelnika

Općine Murter-Kornati

Poštovani,

na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) utvrđuje se prijedlog Odluke o izmjeni Odluke o plaći i drugim pravima načelnika Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

S poštovanjem,

Načelnik

Šime Ježina,dipl. oec.

Na temelju članka 3. i članka 4. stavka 1. alineje 5. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) Općinsko vijeće Općine Murter-Kornati na \_\_\_\_ sjednici od \_\_\_\_\_\_\_\_\_\_\_ godine, donosi

**ODLUKU**

**o izmjeni Odluke o plaći i drugim pravima načelnika Općine Murter-Kornati**

**Članak 1.**

U Odluci o plaći i drugim pravima načelnika Općine Murter-Kornati („Službeni glasnik Općine Murter-Kornati“, broj 6/21) u članku 3. stavak 2. mijenja se i glasi:

*Koeficijent za obračun plaće načelnika iznosi:4,26*

**Članak 2.**

Ova Odluka stupa na snagu osmog dana od dana objave u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23)

Članak 3.

Osnovicu i koeficijente za obračun plaće župana, gradonačelnika i općinskih načelnika i njihovih zamjenika određuje odlukom predstavničko tijelo jedinice lokalne i područne (regionalne) samouprave u kojoj obnašaju dužnost, na prijedlog župana, gradonačelnika, odnosno općinskog načelnika.

Članak 4.

Plaće župana, gradonačelnika i općinskih načelnika, bez uvećanja za radni staž, ne smiju se odrediti u iznosima većim od:

– plaća gradonačelnika Grada Zagreba, u iznosu većem od umnoška koeficijenta 7,14 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika,

– plaća župana i plaća gradonačelnika velikog grada i grada sjedišta županije, u iznosu većem od umnoška koeficijenta 6,42 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika,

– plaća gradonačelnika i općinskog načelnika u jedinicama lokalne samouprave koje imaju više od 10.000 stanovnika, u iznosu većem od umnoška koeficijenta 5,27 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika,

– plaća gradonačelnika i općinskih načelnika u jedinicama lokalne samouprave koje imaju od 3.001 do 10.000 stanovnika, u iznosu većem od umnoška koeficijenta 4,55 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika,

**– plaća gradonačelnika i općinskog načelnika u jedinicama lokalne samouprave koje imaju do 3.000 stanovnika, u iznosu većem od umnoška koeficijenta 4,26 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika.**

Osnovica je utvrđena Odlukom Vlade RH (NN, Vlada RH donijela je Odluku o visini osnovice za obračun plaće državnih dužnosnika u iznosu od 947,18 eura bruto („Narodne novine“, broj 88/24).