****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/07

URBROJ: 2182-18-03/1-25-3

Murter, 5. prosinca 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog Programa građenja komunalne infrastrukture Općine Murter-Kornati za 2026. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina, dipl. oec.

Na temelju članka 67. stavka 1. Zakona o komunalnom gospodarstvu („Narodne novine“, broj 68/18, 110/18, 32/20, 145/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) Općinsko vijeće Općine Murter-Kornati na \_\_\_ sjednici od \_\_\_\_ 2025.godine, donosi

**PROGRAM**

**građenja komunalne infrastrukture Općine Murter-Kornati za 2026. godinu**

1. UVOD

**Članak 1.**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja građenja.

Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,
2. građevine komunalne infrastrukture koje će se graditi u uređenim dijelovima građevinskog područja,
3. građevine komunalne infrastrukture koje će se graditi izvan građevinskog područja,
4. postojeće građevine komunalne infrastrukture koje će se rekonstruirati i način rekonstrukcije,
5. građevine komunalne infrastrukture koje će se uklanjati ako ih ima i
6. druga pitanja određena Zakonom o komunalnom gospodarstvu i posebnim zakonom.
7. OPIS KOMUNALNE INFRASTRUKTURE S PROCJENOM TROŠKOVA ZA GRADNJU

**Članak 2.**

Objekti i naznaka poslova s procijenjenim troškovima gradnje iskazanim u eurima za gradnju komunalne infrastrukture u 2026. godini, te izvori njihova financiranja navode se u slijedećem pregledu:

**Građevine komunalne infrastrukture koje će se graditi u uređenim dijelovima građevinskog područja –** naselje Murter

Gradnja građevina komunalne infrastrukture koje će se graditi u uređenim dijelovima građevinskog područja u ukupnom iznosu od 362.500,00 eura, financirati će se iz komunalnog doprinosa u iznosu od 300.000,00 eura, viška prihoda iz prethodnih godina u iznosu od 15.737,00 eura, prihoda za posebne namjene u iznosu od 9.263,00 eura te od prihoda od prodaje nefinancijske imovine u iznosu od 37.500,00 eura.

* + - 1. **Nerazvrstane ceste**

|  |  |  |
| --- | --- | --- |
| Redni  broj | Komunalna infrastruktura | Planirana vrijednost |
| 1. | Izrada elaborata prometne regulacije za naselje Murter | 32.000,00 eura |
|  | Izgradnja nerazvrstanih cesta, prometnica i dr.  - dio ulice Kornatska  - Majinova ulica  - Kantimirova ulica | 270.500,00 eura |
| 2. | Projekti i elaborati programa komunalne infrastrukture | 15.000,00 eura |
| 3. | Rješavanje imovinskopravnih odnosa na zemljištu | 20.000,00 eura |
| Ukupno: | | 337.500,00 eura |
| Izvor financiranja: komunalni doprinos  prihodi od prodaje nefinancijske imovine | | 300.000,00 eura  37.500,00 eura |

* + - 1. **Javna rasvjeta**

|  |  |  |
| --- | --- | --- |
| Redni  broj | Komunalna infrastruktura | Planirana vrijednost |
| 1. | Izgradnja javne rasvjete  - Lavsarska ulica,  - Kenjenova ulica,  - Turčinova ulica,  - dio Splitske ulice,  - dio Zagrebačke ulice | 25.000,00 eura |
| Ukupno: | | 25.000,00 eura |
| Izvor financiranja: prihodi za posebne namjene  višak prihoda iz prethodnih godina | | 9.263,00 eura  15.737,00 eura |

**Članak 3.**

Ovaj Program objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO, Viša savjetnica za proračun i financije

PRAVNA OSNOVA: Zakon o komunalnom gospodarstvu (NN, 68/18, 110/18, 32/20)

Sukladno članku 67. stavku 1. Zakona o komunalnom gospodarstvu (NN, 68/18, 110/18, 32/20, 145/24) Općinsko vijeće Općine Murter-Kornati za svaku kalendarsku godinu donosi Program građenja komunalne infrastrukture.

Komunalna infrastruktura prema Zakonu o komunalnom gospodarstvu obuhvaća:

nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, javnu rasvjetu, groblja i krematorije na grobljima, građevine namijenjene obavljanju javnog prijevoza.

Građenje komunalne infrastrukture u smislu Zakona o komunalnom gospodarstvu obuhvaća radnje i radove rješavanja imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture, te građenje komunalne infrastrukture u smislu zakona kojim se uređuje gradnja građevina.

Procjena troškova građenja komunalne infrastrukture obavlja se prema načelnu punog pokrića troškova građenja komunalne infrastrukture određenog programom građenja komunalne infrastrukture.

Troškovi građenja komunalne infrastrukture procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.

**INFRASTRUKTURA I NJEZIN PRAVNI STATUS**

Članak 59.

(1) Komunalna infrastruktura jesu:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

(2) Osim građevina navedenih u stavku 1. ovoga članka, predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti.

Članak 60.

(1) *Nerazvrstane ceste*su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

(2) *Javne prometne površine na kojima nije dopušten promet motornim vozilima*su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

(3) *Javna parkirališta*su uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave.

(4) *Javne garaže*su podzemne i nadzemne građevine koje se koriste za parkiranje motornih vozila s pripadajućom opremom, čiji je investitor odnosno vlasnik jedinica lokalne samouprave ili osoba koja obavlja komunalnu djelatnost pružanja usluge parkiranja na uređenim javnim površinama i u javnim garažama.

(5) *Javne zelene površine*su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

(6) *Građevine i uređaji javne namjene*su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

(7) *Javna rasvjeta*su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

(8) *Groblja i krematoriji*su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

(9) *Građevine namijenjene obavljanju djelatnosti javnog prijevoza*su tramvajske pruge, građevine za smještaj i održavanje vozila kojima se obavlja djelatnost javnog prijevoza, građevine za prihvat i otpremanje vozila i putnika u javnom prijevozu te izgrađene i označene prometne površine određene za zaustavljanje vozila i siguran ulazak i izlazak putnika, ako nisu sastavni dio nerazvrstane ili druge ceste.