****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/03

URBROJ: 2182-18-03/1-25-4

Murter, 5. prosinca 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21,10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog Programa održavanja komunalne infrastrukture Općine Murter-Kornati za 2026. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina, dipl. oec.

Na temelju članka 72. stavka 1. Zakona o komunalnom gospodarstvu („Narodne novine“ broj 68/18, 110/18, 32/20, 145/24) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) Općinsko vijeće Općine Murter-Kornati, na ­\_\_\_ sjednici od \_\_\_\_\_2025. godine, donosi

**PROGRAM**

**održavanja komunalne infrastrukture Općine Murter-Kornati za 2026. godinu**

**Članak 1.**

Ovim Programom se određuje održavanje komunalne infrastrukture u 2026. godini na području Općine Murter-Kornati za komunalne djelatnosti:

1. **održavanje nerazvrstanih cesta 104.200,00 eur**

|  |  |
| --- | --- |
| Opis | opseg |
| Izvanredno održavanje | Mjestimično poboljšanje te osiguravanje trajnosti i sigurnosti na cesti ulice GET |
| Redovito održavanje pokosa i vegetacije te osiguravanje preglednosti | Košnja 4x godišnje (tijekom proljeća i ljeta) ulicama -  Put Gradine, Vukovarska, Betinska, Zdrače, Lokvice, Podvrtaje, Kornatska, Murterskih brašćin, Put Slanice, Sabuni, Jersani, Žrtava ratova, A.K.Miočića, M.iseljenika, Težačka, Lajci, Luke, Požari, Goričine „Butina“, „staro selo“  Orezivanje zbog preglednosti 2x godišnje u periodu 20 dana (u proljeće)  Orezivanje na visini uz pomoć dizalice po potrebi kroz godinu  Zbrinjavanje zelenog rezanog otpada prikupljenog pri pružanju ove usluge |
| Redovito održavanje prometne signalizacije i opreme | Zamjena, postavljanje  5 dana rada radnika i materijal |
| Interventni radovi održavanja na ulicama | Radovi nastali izvanrednim događajima |
| Mjestimično poboljšanje i osiguravanje sigurnosti na dijelu Srimačke k.č. 13471/2 | Postavljanje rubnjaka i opločnika kraj označenih parkirališnih mjesta te dodavanje rampi, a sve radi osiguravanja sigurnosti, površina cca 50m2 |
| Izgradnja betonske pasice u ulici Lajci | Iskop viška materijala, priprema podloge, izrada jednostrane oplate, nabava, prijevoz i ugradnja armature i betona, obrada i njega gornje površine betona te zapilavanje dilatacijskih reški |
| Horizontalna i vertikalna signalizacija | Iscrtavanje postojećih i novih linija, nabava i postavljanje prometnih znakova |
| Sanacija oštećenih dijelova nerazvrstanih cesta | Saniranje oštećenih i dotrajalih dijelova nerazvrstanih cesta |

*Pod održavanjem nerazvrstanih cesta* podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

U sklopu obavljanja djelatnosti održavanja nerazvrstanih cesti može se osigurati i građenje komunalne infrastrukture.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

**2. održavanje javnih površina na kojima nije dopušten**

**promet motornim vozilom 69.100,00 eur**

|  |  |
| --- | --- |
| Opis | opseg |
| Održavanje i popravci kojima se osigurava funkcionalna ispravnost  Trg  Javni prolazi  Šetališta  Uređene plaže (Podvrške, Slanica, Čigrađa, Luke, Colentum)  Biciklističke i pješačke staze i poljski putevi | • Popravci povodom odrona, popravci oštećenja npr. na klupama, održavanje npr. bojanje klupa  • Orezivanje i košnja stabala i dr.  • Dohrana plaža (plaža Luke, 1 x godišnje po dva radna dana, 5 radnika po 4 sata dnevno)  • Dosipavanje i saniranje puteva i staza  • Frezanje površinskog sloja poljskog puta, ravnanje valjkom i planiranje grederom (1 x godišnje, 10 radnih dana godišnje) |

*Pod održavanjem* javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

 Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

**3. održavanje građevina javne odvodnje oborinskih voda 10.000,00 eur**

|  |  |
| --- | --- |
| Opis | opseg |
| Održavanje građevina javne odvodnje oborinskih voda osim građevina u vlasništvu isporučitelja vodnih usluga | Saniranje i izmjena šahtova, upojni bunari, čišćenje kolovađi, rešetki i dr.  Saniranje prikupljanja oborinskih voda na predjelu ulica Luke (kod Konzum i Boškinog škvera), u Težačkoj ulici i dr. |

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

**4. održavanje javnih zelenih površina 49.500,00 eur**

|  |  |
| --- | --- |
| Opis | opseg |
| * košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje   - opskrba vodom javnih površina | -košnja motornom kosilicom (đardini i parkići na obali, park „F.Tuđman“ i „Velika voda“ i „Tommy“)  -obrezivanje đardina „Velika voda“, kod Tommy-a, kod autobusne stanice, kod spomenika dr.Tuđmanu i na zelenoj tržnici godišnje  -košnja, obrezivanje đardin/prilaz župnoj crkvi  -prihrana đardina i dr. zelenih površina  - održavanje igrališta na Lukama, na Obali i Put Gradine te ŠRC Murterski škoji  - održavanje sustava navodnjavanja đardina |

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

 Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

**5. održavanje groblja 28.300,00 eur**

|  |  |
| --- | --- |
| Opis | Opseg |
| održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja | -prosječno 4h dnevno rad radnika na Groblju - održavanje zelenih površina, križeva, dva objekta i dr.  - popločavanje prilaza i staza između grobova na mjesnom groblju te označavanje istih  - dodatno ozelenjavanje groblja  - produženje vodovodne i elektro mreže unutar Groblja na „novom“ groblju, polja C i D |

*Pod održavanjem*groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

**6. održavanje čistoće javnih površina 137.500,00 eur**

|  |  |
| --- | --- |
| Opis | opseg |
| ručno i strojno čišćenje i pranje javnih površina od otpada, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave | * ručno sezonsko i ručno cjelogodišnje čišćenje * strojno čišćenje sezonsko i cjelogodišnje (rad sa 2 čistilice u periodu sezone, a u zimskom periodu 3 puta mjesečno) * Zbrinjavanje otpada iz košarica i javne površine za godinu 2026. (40 spremnika od 55l je postavljeno tijekom cijele godine, 30 spremnika od 600l je dodatno postavljeno tijekom sezone od 01.05.-01.10.) * Zbrinjavanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave (po potrebi npr. odbačen madrac, vreća otpada i sl.) |

*Pod održavanjem* čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

**7. održavanje građevina i uređaja javne namjene 32.300,00 eur**

|  |  |
| --- | --- |
| Opis | opseg |
| Održavanje, popravci i čišćenje građevina, uređaja i predmeta – nadstrešnica na autobusnoj stanici, javni zahodi, oznake, spomenici i dr. | - Održavanje, popravci i čišćenje javnog zahoda Slanica i Luke  - Mobilni wc-i na javnim površinama – 7 kom, (Colentum 1 kom, Čigrađa 2 kom, Podvršci 2 kom, Zelena tržnica 1 kom, autobusna stanica 1 kom)  - Čišćenje spomenika (Tuđman, Velika voda)  - Održavanje i popravci drugih uređaja i predmeta npr. table, ploče, oznake |

*Pod održavanjem*građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

**8. održavanje javne rasvjete 70.000,00 eur**

|  |  |
| --- | --- |
| Opis | opseg |
| -održavanje javne rasvjete na području Murter-Kornati  -pregled uređaja i instalacija javne rasvjete  -antikorozivna zaštita  -elektromontažni radovi  -kabeli  -spojke komplet s priborom i osiguračima  -stupovi  -svjetiljke i druga oprema  -građevinski radovi | -sukladno tekućim potrebama i planu ukupnih radova održavanja javne rasvjete na temelju narudžbe ili zapisniku o neaktivnim rasvjetnim mjestima.  -Interventno održavanje u izuzetnim okolnostima |
| Prigodno ukrašavanje općine | Prilikom blagdana npr. Božić i dr. manifestacija npr. Murterske bake |

*Pod održavanjem javne rasvjete* podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površine javne namjene.

**9**. **deratizacija i dezinsekcija** **18.000,00 eur**

|  |  |
| --- | --- |
| Opis | opseg |
| Deratizacija i dezinsekcija javnih površine | Dezinsekcija komaraca (adulticidno tretiranje) – 2 tretmana  Preventivna deratizacija javnih površina – 2 akcije u godini  Larvicidno tretiranje stajaćih voda na javnim površinama – 2 tretmana  Larvicidno tretiranje septičkih jama (pakiranja larvicida za septičku jamu) |

**10. veterinarsko-higijeničarski poslovi 1.000,00 eur**

|  |  |
| --- | --- |
| Opis | opseg |
| Zbrinjavanje napuštenih životinja i uklanjanje uginulih životinja | prikupljanje i uklanjanje uginulih glodavaca i malih životinja/po potrebi |

UKUPNO: **519.900,00 eur**

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova, po djelatnostima i
* iskaz financijskih sredstava potrebnih za ostvarivanje programa, s naznakom izvora financiranja

**Članak 2.**

Sredstva za ostvarivanje ovog Programa predviđaju se iz:

* opći prihodi i primici 319.900,00 eur
* komunalna naknada 200.000,00 eur

UKUPNO: 519.900,00 eur

**Članak 3.**

Ovaj Program objaviti će se u „Službenom glasniku Općine Murter-Kornati“ i stupa na snagu prvoga dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO, viša savjetnica za proračun i financije

PRAVNA OSNOVA: Zakon o komunalnom gospodarstvu (NN, 68/18, 110/18, 32/20, 145/25)

Program održavanja komunalne infrastrukture na području Općine Murter-Kornati donosi Općinsko vijeće Općine Murter-Kornati na temelju članka 72. stavka 1. Zakona o komunalnom gospodarstvu sukladno proračunom utvrđenim sredstvima, a njime su uređena pitanja obavljanja poslova održavanja komunalne infrastrukture, od utvrđivanja opsega poslova održavanja do financiranja njihova ostvarenja.

U 2025. godini planirana su sredstva za održavanje komunalne infrastrukture u ukupnom iznosu od 519.325,00 eura a namijenjena su za održavanje komunalne infrastrukture komunalnih djelatnosti iz članka 22. stavka 1. Zakona o komunalnom gospodarstvu, odnosno za održavanje nerazvrstanih cesta, održavanje javnih površina na kojima nije dopušten promet motornim vozilima, održavanje građevina javne odvodnje oborinskih voda, održavanje javnih zelenih površina, održavanje groblja, održavanja čistoće javnih površina, održavanje javne rasvjete, provođenje preventivnih mjera dezinsekcije i deratizacije javnih površina, sakupljanje i postupanje s neupisanim psima, te s napuštenim i izgubljenim životinjama.

Program će se realizirati putem obavljanja poslova trgovačkog društva iz područja održavanja komunalne infrastrukture ili putem ugovora o povjeravanju komunalnih poslova pojedinih komunalnih djelatnosti održavanju sukladno Zakonu o komunalnom gospodarstvu i Odluci o komunalnim djelatnostima na području Općine Murter-Kornati (Službeni glasnik Općine Murter-Kornati, broj 1/19, 2/20, 10/21).