****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/

URBROJ: 2182-18-03/1-25-5

Murter, 5. prosinca 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21, 10/25) načelnik Općine Murter-Kornati, donosi

**ZAKLJUČAK**

Utvrđuje se prijedlog Programa javnih potreba u kulturi Općine Murter-Kornati za 2026. godinu te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina, dipl. oec.

Na temelju članaka 5. i 6. Zakona o kulturnim vijećima i financiranju javnih potreba u kulturi („Narodne novine“ br. 83/22), članka 32. i 33. Zakona o udrugama („Narodne novine“, broj 74/14, 70/17, 98/19, 151/22) i članka 29. Statuta Općine Murter-Kornati ("Službeni glasnik Općine Murter-Kornati“ broj 2/21, 10/25) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_2025. godine, donosi

**PROGRAM**

**javnih potreba u kulturi Općine Murter-Kornati za 2026. godinu**

1. TEMELJNE ODREDBE

**Članak 1.**

Ovim Programom se utvrđuju oblici poticanja i promicanja kulture i kulturnih djelatnosti koji pridonose razvitku i unapređenju kulturnog života na području Općine Murter-Kornati za 2026. godinu, kao i iskaz financijskih sredstava za ostvarivanje Programa.

**Članak 2.**

U 2026. godini poticat će se, promicati i financirati slijedeće djelatnosti i programi u kulturi:

* djelatnosti i pojedinačni programi Narodne knjižnice i čitaonice Murter kao jedine ustanove u kulturi na području Općine,
* djelatnosti udruga u područjima kulture čije su djelatnosti od posebnog interesa za Općinu
* pojedinačne akcije i manifestacije u kulturi koje pridonose razvitku, obogaćivanju i promicanju kulturnog života,
* uređenje objekata iz područja kulture.

Ukupan iznos sredstava za sve gore navedene djelatnosti i programe za 2026. godinu planirani su u iznosu od ukupno 5.997.879,00 eura.

1. DJELATNOST I POSLOVI USTANOVA KULTURE

**Članak 3.**

Općina Murter-Kornati je osnivač ustanove «Narodne knjižnice i čitaonice Murter».

Narodna knjižnica i čitaonica obavlja djelatnost i poslove zadovoljavanja potreba pučanstva za knjigom i informiranjem, širenjem naobrazbe i kulture, omogućavanje stručnog usavršavanja, organiziranje kulturnih manifestacija i programa.

Općina Murter-Kornati osigurava proračunska sredstva za rad zaposlenika, utrošeni materijal, energiju, komunalne i ostale usluge, za izdatke tekućeg održavanja, te sufinanciranje povećanja knjižnog fonda.

Dio troškova Narodne knjižnice i čitaonice pokriva se iz sredstava dobivenih od Ministarstva kulture, Šibensko-kninske županije, te vlastitih prihoda (članarina).

Sredstva planirana za redovan rad i nabavu knjižnične građe Narodne knjižnice i čitaonice Murter planirana su u iznosu od 86.835,00 eura.

1. DJELATNOST UDRUGA KULTURE ČIJE SU DJELATNOSTI OD POSEBNOG INTERESA ZA OPĆINU

**Članak 4.**

Na temelju prijava na javni poziv za programe javnih potreba u području kulture osiguravaju se sredstva za različite programe i projekte u iznosu od 70.000,00 eura a obim i dinamika njegove realizacije će ovisiti o prilivu proračunskih sredstava.

Odobrena sredstva za financiranje programa javnih potreba udruga u kulturi isplaćivati će se temeljem pojedinačnih ugovora o dodijeli financijskih sredstava udrugama kako slijedi:

- Udruzi „Latinsko idro“ 20.000,00 eur

- K.U.U. „Zaokret“ 6.000,00 eur

- Udruzi „Argonauta“ 6.975,00 eur

- Ogranak Matice hrvatske u Murteru 3.626,00 eur

- SKUD „Kreativac“ 5.000,00 eur

- Župnom pjevačkom. zboru „Sveti Mihovil“ 5.000,00 eur

- KUD „Zavor“ Murter 6.000,00 eur

- KU „Murterske poklade“ 7.800,00 eur

- KUD ZORA 2.000,00 eura

- Udruzi „Betinska gajeta 1740“ 1.000,00 eura

1. POJEDINAČNE AKCIJE I MANIFESTACIJE U KULTURI KOJE PRIDONOSE RAZVITKU, OBOGAĆIVANJU I PROMICANJU KULTURNOG ŽIVOTA

**Članak 5.**

|  |  |
| --- | --- |
| Kulturne manifestacije i Murtersko kulturno ljeto | 49.000,00 eura |
| Ukupno: | 49.000,00 eura |

1. UREĐENJE OBJEKATA IZ PODRUČJA KULTURE

**Članak 6.**

|  |  |
| --- | --- |
| Prezentacijski centar Amphorarium | 4.397.054,00 eura |
| Kapitalne donacije Župi sv. Mihovil | 200.000,00 eura |
| Unapređenje Narodne knjižnice i čitaonice Murter | 1.062.990,00 eur |
| Kulturni centar Murter - zgrada Sokolane | 132.000,00 eur |
| Ukupno: | 5.792.044,00 eur |

1. ZAVRŠNE ODREDBE

**Članak 7.**

Financijska sredstva namijenjena za ostvarivanje ovoga Programa planirana su Proračunom Općine Murter-Kornati za 2026. godinu.

**Članak 8.**

Ovaj Program objaviti će se u „Službenom glasniku Općine Murter-Kornati“ i stupa na snagu 1. siječnja 2026. godine.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Lovrić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO, Viša savjetnica za proračun i financije

PRAVNA OSNOVA: Zakon o kulturnim vijećima i financiranju javnih potreba u kulturi (NN, 83/22)

Članak 5.

(1) Predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa te u skladu s člankom 4. ovoga Zakona.

(2) Republika Hrvatska i jedinice lokalne i područne (regionalne) samouprave dodjelom sredstava osiguravaju ravnomjeran kulturni razvitak.

(3) Republika Hrvatska i jedinice lokalne i područne (regionalne) samouprave utvrđuju u svojim proračunima sredstva za ustanove kojima su osnivači i/ili suosnivači.

(4) Odluke o sredstvima koja su namijenjena za programe i projekte ustanova iz stavka 3. ovoga članka donose se uz prethodno savjetovanje s nadležnim Vijećima, i to na razini godišnjeg ili višegodišnjeg plana te se javno objavljuju na službenim mrežnim stranicama osnivača.

Članak 6.

(1) Sredstva za financiranje javnih potreba u kulturi iz članka 4. ovoga Zakona osiguravaju se u državnom proračunu putem ministarstva nadležnog za kulturu.

(2) Sredstva za financiranje javnih potreba u kulturi iz članka 5. ovoga Zakona osiguravaju se u proračunima jedinica lokalne i područne (regionalne) samouprave.

(3) Sredstva za financiranje javnih potreba u kulturi iz članaka 4. i 5. ovoga Zakona osiguravaju tijela državne uprave u okviru svojih interesa za programe i projekte iz svojega djelokruga.

(4) Sredstva za financiranje javnih potreba u kulturi mogu se osigurati i osnivanjem zaklada i drugih pravnih subjekata te na drugi način u skladu sa zakonima.